גורמיטי: העידן החדש

גורמיטי: העידן החדש (באיטלקית: Gormiti: The New Era) היא סדרת טלוויזיה איטלקית, מסוגת דרמה, הרפתקאות וקומדיה, אשר מבוססת על מותג הצעצועים "גורמיטי" שנוצר על ידי Giochi Preziosi. הסדרה, אשר מיועדת לקהל יעד של בנים בגילאי 6–11, הופקה על ידי Rainbow S.p.A שבבעלותו של איג'יניו סטראפי.

הסדרה תכלול שתי עונות שבכל אחת יהיו 10 פרקים באורך 22 דקות, כאשר היא צפויה להתחיל את שידורה בשנת 2024. בהשראת הסדרה תהיה תוכנית רישוי שתכלול מוצרים שונים.

תקציר העלילה 
הסדרה עוקבת אחר גלן, קרטר, זיין וסקיי, ארבעה צעירים מכדור הארץ שקיבלו מהרוחות הגורמיות כוחות כדי להוביל קרב נגד נבלים שמאיימים להרוס את כדור הארץ וממלכת גורם. במהלך הסדרה הנערים לומדים כיצד להשתמש בכוחות שלהם, כיצד לסמוך זה על זה וכיצד לעבוד כצוות.

צוות השחקנים והדמויות 
 גלן
 קרטר
 זיין (פדריקו קמפלה)
 סקיי

הפקה 
"גורמיטי" הוא מותג צעצועים איטלקי שנוצר על ידי Giochi Preziosi בשנת 2005. המותג זכה להצלחה רבה ברחבי העולם, בין היתר בישראל, והופקו בהשראתו שלוש סדרות טלוויזיה מונפשות - "גורמיטי" (2008–2011), "גורמיטי: הטבע מכה שנית" (2012–2013) ו"גורמיטי" (2018–2021). בשנת 2023 נודע שחברת Rainbow S.p.A שבבעלותו של איג'יניו סטראפי תפיק סדרת לייב אקשן שמבוססת על המותג, אשר תכלול שתי עונות שבכל אחת יהיו 10 פרקים באורך 22 דקות. בפרויקט הושקה כ-15 מיליון אירו, ועליו שיתף סטראפי בספטמבר 2023:

"הפרויקט יצא לייצור באפריל ונסיים בדצמבר. יש 20 פרקים, עם שחקנים אמיתיים, שצולמו באיטליה באנגלית. אפקטים מיוחדים הם בסיסיים. התחלנו אותם שישה חודשים לפני תחילת הצילומים ונסיים לעבוד עליהם בעוד שנה. גורמיטי הוא קניין רוחני איטלקי: אני משוכנע שאם נפעל עם תשומת לב, תשוקה ורעיונות, זה יכול להיות מוצר המסוגל לנסוע לחו"ל."

שידור 
בספטמבר 2023 נודע שסדרת הטלוויזיה, אשר מיועדת לקהל יעד של בנים בגילאי 6–11, תחל את שידוריה בשנת 2024. כשנשאל איפה הסדרה תשודר, ענה סטראפי ש-RAI הוא "שותף היסטורי" שלו, אך עם זאת הוא מתכוון להציג את ההפקה בשוק כיד למצוא יעד לפלטפורמה. באוקטובר 2023 הסדרה הוצגה בכנס המפיצים MIPJunior, שם היא נחשבה כאחת מתוך חמש עשרה ההפקות המובילות ביותר.

מוצרים נלווים 
בספטמבר 2023 הוכרז שבהשראת הסדרה תהיה תוכנית רישוי שתכלול מוצרים שונים, ביניהם ספרים, בובות אספנות, צעצועים, משחקי קופסה, ביגוד ומוצרי מזון.

הערות שוליים 

סדרות טלוויזיה איטלקיות
דרמות קומיות
תוכניות טלוויזיה באנגלית
תוכניות טלוויזיה שעלו לשידור בשנות ה-2020